ਸਰੂਪ ਸਿੰਘ ਅਲੱਗ

ਸਰੂਪ ਸਿੰਘ ਅਲੱਗ , ਡਾ.   ਦਾ ਜਨਮ ਪਿੰਡ ਡੋਰਾ ਬਦਾਲ ( ਅਣਵੰਡਿਆ ਭਾਰਤ) ਤਹਿਸੀਲ ਗੁੱਜਰਖਾਨ ਜ਼ਿਲ੍ਹਾ ਰਾਵਲਪਿੰਡੀ  ਵਿਖੇ 1 ਜਨਵਰੀ 1936 ਨੂੰ ਪਿਤਾ ਲੋਚਨ ਸਿੰਘ ਤੇ ਮਾਤਾ ਇੰਦਰ ਕੌਰ ਦੇ ਘਰ ਹੋਇਆ।

 ਮੁਢਲਾ ਜੀਵਨ ਤੇ ਪੜ੍ਹਾਈ 
ਪਿੰਡ ਦੇ ਪ੍ਰਾਇਮਰੀ ਸਕੂਲ ਤੋਂ ਉਸ ਨੇ ਪ੍ਰਾਇਮਰੀ ਜਮਾਤ ਦੀ ਪੜ੍ਹਾਈ ਕੀਤੀ 1947 ਵਿੱਚ ਦੇਸ਼ ਦੇ ਬਟਵਾਰੇ ਪਿੱਛੋਂ ਲੁਧਿਆਣੇ ਦੇ ਖਾਲਸਾ ਸਕੂਲ ਤੌਂ ਸੈਕੰਡਰੀ ਜਮਾਤ ਤੱਕ ਪੜ੍ਹਾਈ ਕੀਤੀ। ਪਰਵਾਰ ਦੀ ਮਾਲੀ ਹਾਲਤ ਚੰਗੀ ਨਾਂ ਹੋਣ ਕਾਰਨ ਉਸ ਨੇ ਆਪਣੀ ਉਪਜੀਵਕਾ  ਕਮਾਉਣ ਦੇ ਨਾਲ ਪ੍ਰਾਈਵੇਟ ਤੌਰ ਤੇ ਪੜ੍ਹਾਈ ਜਾਰੀ ਰੱਖੀ ਤੇ ਬੀ ਏ , 5 ਵਿਸ਼ਿਆਂ ( ਹਿਸਟਰੀ , ਐਕਨੋਮਿਕਸ, ਅੰਗਰੇਜ਼ੀ, ਹਿੰਦੀ ਤੇ ਪੰਜਾਬੀ ਵਿੱਚ) ਐਮ ਏ ਤੱਕ  ਡਿਗਰੀਆਂ ਹਾਸਲ ਕੀਤੀਆਂ ।

 ਉਚੇਰੀ ਵਿਦਿਆ 
ਉਚੇਰੀ ਵਿੱਦਿਆ ਹਾਸਲ ਕਰਨ ਲਈ ਉਹ ਬਦੇਸ਼ ਚਲਾ ਗਿਆ। ਅਮਰੀਕਾ ਵਿੱਚ ਰਹਿ ਕੇ ਉਸ ਨੇ ਪੀ ਐਚ ਡੀ ਤੇ ਡੀ ਲਿਟ ਦੀਆਂ ਡਿਗਰੀਆਂ ਹਾਸਲ ਕੀਤੀਆਂ। ਨਾਲ ਹੀ ਵੱਖ ਵੱਖ ਭਾਸ਼ਾਵਾਂ ਉਰਦੂ, ਫ਼ਾਰਸੀ, ਡੱਡ ਭਾਸ਼ਾ ਦਾ ਗਿਆਨ ਹੀ ਹਾਸਲ ਨਹੀਂ ਕੀਤਾ ਬਲਕਿ ਇਨ੍ਹਾਂ ਭਾਸ਼ਾਵਾਂ ਵਿੱਚ ਕਿਤਾਬਾਂ ਵੀ ਲਿਖੀਆਂ ਤੇ ਛਪਵਾ ਕੇ ਮੁਫ਼ਤ ਵੰਡੀਆਂ।

 ਕਿੱਤਾਕਾਰੀ ਵਿੱਚ ਪ੍ਰਾਪਤੀਆਂ 
ਪੰਜਾਬ ਰਾਜ ਬਿਜਲੀ ਬੋਰਡ ਦੇ ਸਰਕਾਰੀ ਮਹਿਕਮੇ ਵਿੱਚ ਉਸ ਨੇ ਸਕੱਤਰ (ਸਟਾਫ਼ ਸਿਲੈਕਸ਼ਨ ਕਮੇਟੀ), ਕੰਟ੍ਰੋਲਰ ( ਅਕਾਊਂਟ ਪ੍ਰੀਖਿਆਵਾਂ) , ਡਾਇਰੈਕਟਰ ( ਪਬਲਿਕ ਰੀਲੇਸ਼ਨ ) ਤੇ ਭਾਸ਼ਾ ਡਾਇਰੈਕਟਰ ਦੇ ਮਹੱਤਵਪੂਰਨ ਅਹੁਦਿਆਂ ਤੇ ਸੇਵਾਵਾਂ ਨਿਬਾਹ ਕੇ 1993 ਵਿੱਚ ਸੇਵਾ ਨਵਿਰਤੀ ( ਰਿਟਾਇਰਮੈਂਟ) ਪ੍ਰਾਪਤ ਕੀਤੀ। 

 ਪਰਕਾਸ਼ਨਾਵਾਂ 
ਗੁਰੂ ਗਰੰਥ ਸਾਹਿਬ ਏ ਸੁਪਰੀਮ ਟਰੇਯੀਅਰ ( ਅੰ ਵਿੱਚ) ਉਸ ਦੀ ਪਹਿਲੀ ਤੇ ਸ਼ਾਹਕਾਰ ਰਚਨਾ ਹੈ। ਜਿਸ ਦੀਆਂ 51 ਐਡੀਸ਼ਨਾਂ ਛੱਪ ਕੇ ਵੰਡੀਆਂ ਜਾ ਚੁੱਕੀਆਂ ਹਨ। ਇਸ ਪੁਸਤਕ ਰਾਹੀਂ ਉਸ ਦੀ ਲਿਖਾਰੀ ਦੇ ਤੌਰ ਤੇ ਇਤਨੀ ਪ੍ਰਸਿਧੀ ਹੋਈ ਕਿ ਉਸ ਨੂੰ ‘ਹਰਿਮੰਦਰ ਦਰਸ਼ਨ ‘ ਇੱਕ ਹੋਰ ਪੁਸਤਕ ਰਚਨ ਦਾ ਉਤਸਾਹ ਮਿਲਿਆ । ਇਸ ਪੁਸਤਕ ਦੀਆਂ ਉਹ 2019 ਤੱਕ ,213 ਐਡੀਸ਼ਨਾਂ ਛਪਵਾ ਕੇ ਮੁਫ਼ਤ ਵੰਡ ਚੁੱਕਾ ਹੈ।

 ਮੁਫ਼ਤ ਕਿਤਾਬਾਂ ਵੰਡਣਾ 
ਸਰੂਪ ਸਿੰਘ ਅਲੱਗ ਨੇ ਉੱਚੇ ਮਿਆਰ ਦੀਆਂ ਕਿਤਾਬਾਂ ਛਪਵਾ ਕੇ  ਮੁਫ਼ਤ ਵੰਡਣ ਨਾਲ ਇੱਕ ਅਲੱਗ ਪਹਿਚਾਣ ਬਣਵਾਈ ਹੈ। ਉਹ ਅਲੱਗ ਸ਼ਬਦ ਯੁੱਗ ਟਰੱਸਟ ਦਾ ਸੰਸਥਾਪਕ ਤੇ ਚੇਅਰਮੈਨ ਹੈ। ਇਸ ਟਰੱਸਟ ਰਾਹੀਂ ਉਹ ਆਪਣੀਆਂ ਕਿਤਾਬਾਂ ਛਪਵਾ ਕੇ ਮੁਫ਼ਤ ਵੰਡਦਾ ਹੈ ਜੋ ਵੱਖ ਵੱਖ ਪੁਸਤਕਾਲਿਆਂ , ਸਕੂਲਾਂ , ਕਾਲਜ ਦੀਆਂ ਲਾਇਬ੍ਰੇਰੀਆਂ ਤੇ  ਮੰਗ ਦੇ ਅਧਾਰ ਤੇ ਵਿਅਕਤੀਗੱਤ ਵਿਅਕਤੀਆਂ ਤੱਕ ਮੁਫ਼ਤ ਪਹੁੰਚਾਈਆਂ ਜਾਂਦੀਆਂ ਹਨ। ਇਸ ਵਿੱਚ ਉਸ ਨੂੰ ਦਾਨ ਰਾਹੀਂ ਬਹੁਤ ਸਹਿਯੋਗ ਮਿਲਿਆ ਹੈ।2018 ਤੱਕ ਜਦੋਂ ਉਸ ਨੂੰ ਸ੍ਰੀ ਅਕਾਲ ਤਖਤ ਸਾਹਿਬ ਵੱਲੋਂ ਪ੍ਰਿੰਸੀਪਲ ਗੰਗਾ ਸਿੰਘ ਸ਼ਰੋਮਣੀ ਸਾਹਿਤ ਰਤਨ ਅਵਾਰਡ ਨਾਲ ਸਨਮਾਨਤ ਕੀਤਾ ਗਿਆ ਉਹ 105 ਵਿਸ਼ਿਆਂ ਤੇ ਪੰਜਾਬੀ , ਅੰਗਰੇਜ਼ੀ , ਹਿੰਦੀ ,ਉਰਦੂ ਆਦਿ ਭਾਸ਼ਾਵਾਂ ਵਿੱਚ 105 ਕਿਤਾਬਾਂ ਲਿਖ ਕੇ ਛਪਵਾ ਕੇ ਇਨ੍ਹਾਂ ਦੀਆਂ 50 ਲੱਖ ਕਾਪੀਆਂ ਵੰਡ ਚੁੱਕਾ ਸੀ। ਇਨ੍ਹਾਂ ਵਿੱਚ ਉਸ ਦੀ ਸ਼ਾਹਕਾਰ ਪੁਸਤਕ ‘ ਹਰਿਮੰਦਰ ਦਰਸ਼ਨ’ ਦੀਆਂ ਉਦੋਂ ਤੱਕ 205 ਐਡੀਸ਼ਨਾਂ ਸ਼ਾਮਲ ਹਨ।ਇਸ ਸੰਬੰਧ ਉਸ ਦੇ ਯੂ-ਟਿਊਬ ਦਾ ਵੀਡੀਓ ਇੰਟਰਵਿਊ  https://youtu.be/bcfgvWWX62E ਇਸ ਲਿੰਕ ਤੇ ਦੇਖਿਆ ਜਾ ਸਕਦਾ ਹੈ।ਉਸ ਦੀ ਮੁਫ਼ਤ ਵੰਡੀਆਂ ਜਾਣ ਵਾਲੀਆਂ 86 ਕਿਤਾਬਾਂ ਦੀ ਸੂਚੀ ਅਲੱਗ ਸ਼ਬਦਯੁਗ ਟਰੱਸਟ ਦੀ ਸਾਈਟ ਤੇ ਉਪਲੱਬਧ ਹੈ।

 ਸਨਮਾਨ 
ਸ਼ਰੋਮਣੀ ਗੁਰਦੁਆਰਾ ਪ੍ਰਬੰਧਕ ਕਮੇਟੀ ਵੱਲੋਂ- ਸੇਵਾਦਾਰ-ੲ-ਕੌਮ ਅਵਾਰਡ ਤੇ 5 ਲੱਖ ਰੁਪਏ  2014

ਅਕਾਲ ਤਖਤ ਸਾਹਿਬ ਵੱਲੋਂ  -ਪ੍ਰਿੰਸੀਪਲ ਗੰਗਾ ਸਿੰਘ ਸ਼ਰੋਮਣੀ ਸਾਹਿਤ ਰਤਨ ਅਵਾਰਡ 2018

ਪੰਜਾਬ ਸਰਕਾਰ ਵੱਲੋਂ - ਗਿਆਨ ਚੇਤਨਾ ਅਵਾਰਡ ਤੇ 2.5 ਲੱਖ ਰੁਪਏ।

ਵਰਲਡ ਰਿਕਾਰਡਜ਼ ਇੰਡੀਅਨ ਸੁਸਾਇਟੀ ਐਹਮਦਾਬਾਦ- ਜੀਨੀਅਸ ਅਵਾਰਡ  2018

ਉਪਰੋਕਤ ਮਹੱਤਵਪੂਰਨ ਇਨਾਮਾਂ ਤੋਂ ਇਲਾਵਾ ਉਸ ਨੂੰ 60 ਤੌਂ ਵੱਧ ਸਨਮਾਨ ਪ੍ਰਾਪਤ ਹੋਏ।

 ਹਵਾਲੇ 

 ਬਾਹਰੀ ਤੰਦਾਂ 
ਗੁਰਮੱਤ ਗਿਆਨ ਪ੍ਰਗਾਸ-ਸਰੂਪ ਸਿੰਘ ਅਲੱਗ

ਸਰੂਪ ਸਿੰਘ ਅਲੱਗ - ਪੰਜਾਬ ਰੇਡੀਓ ਯੂ ਐਸ ਏ ਇੰਟਰਵਿਊ 

ਸਰੂਪ ਸਿੰਘ ਅਲੱਗ - ਚੜ੍ਹਦੀ ਕਲਾ ਟਾਈਮ ਟੀਵੀ ਇੰਟਰਵਿਊ 2014 ਦੁਆਰਾ ਗੁਰਵੇਲ ਸਿੰਘ

ਸ਼੍ਰੇਣੀ:ਸਾਹਿਤਕਾਰ
ਸ਼੍ਰੇਣੀ:ਲੇਖਕ
ਸ਼੍ਰੇਣੀ:ਪੰਜਾਬੀ-ਭਾਸ਼ਾ ਲੇਖਕ
ਸ਼੍ਰੇਣੀ:ਵਾਰਤਕਕਾਰ